प्रसव के बाद आप सुपरफिशियल म्यूकस मेम्ब्रेन को छोड़ना शुरू करती हैं। हफ्तों तक इस झिल्ली के साथ वजायनल डिस्चार्ज होगा। यह डिस्चार्ज पहले कुछ दिनों के लिए लाल और गाढ़ा होगा। धीरे-धीरे यह पानी की तरह पतला बन जाएगा और गुलाबी या ब्राउन डिस्चार्ज फिर सफेद में बदल जाएगा। यदि यह पेल्विक में दर्द, बुखार या यूटेराइन टेंडरनेस के साथ योनि से भारी ब्लीडिंग या डिस्चार्ज हो तो अपने डॉक्टर से संपर्क करें। नॉर्मल डिलिवरी केयर करते वक्त डिस्चार्ज पर नजर रखना जरूरी है।
और पढ़ें : यूरिनरी ट्रैक्ट इंफेक्शन से बचने के 8 घरेलू उपाय
बालों का झड़ना और त्वचा में बदलाव
गर्भावस्था के दौरान बढ़े हुए हॉर्मोन के स्तर में बदलाव बाल झड़ने का कारण बनता है। कई बार यह प्रसव के बाद भी कुछ दिनों तक जारी रहता है। प्रसव के बाद आपको छह महीने तक बालों के झड़ने का अनुभव होगा। हालांकि प्रेग्नेंसी में हेयरफॉल सभी महिला को हो यह जरूरी नहीं है क्योंकि इस दौरान बालों का टूटना कई अन्य कारणों से भी हो सकता है। कुछ मेडिकल कंडिशन वजायनल डिलिवरी के बाद हेयर फॉल को और भी ज्यादा बढ़ा देती हैं। प्रसव के बाद खिंचाव के निशान (स्ट्रेच मार्क्स) गायब नहीं होंगे, लेकिन समय बीतने के साथ-साथ वे फीके हो जाएंगे। इसलिए नॉर्मल डिलिवरी केयर में बालों का विशेष ध्यान रखें ताकि वे कोमल और मजबूत बने रहें।
स्तन में उभार
शिशु के जन्म के बाद महिलाओं के स्तनों में दूध भर जाता है। यह एक सामान्य प्रक्रिया है, लेकिन स्तन में सूजन असहज हो सकती है। इस दौरान बेचैनी लग सकती है। बेचैनी को कम करने के लिए स्तन पर गर्म या ठंडा सेक लगाएं। अगर स्तन में दर्द हो तो उसे कम करने के लिए निप्पल क्रीम का उपयोग करें।
और पढ़ें : गर्भावस्था के दौरान स्ट्रेच मार्क्स: इन घरेलू उपचार से मिलेगा आराम
पेल्विक फ्लोर में बदलाव
रेक्टम और वजायना के बीच के क्षेत्र को पेरेनियम कहा जाता है। डिलिवरी के दौरान यह फैलता है और इसमें टिश्यू बनता है। कभी-कभी डॉक्टर प्रसव में मदद के लिए इस एरिया में कट कर सकते हैं। आप कीगल व्यायाम करके अपनी डिलिवरी के बाद पेरिनियम एरिया को रिकवर कर सकती हैं। इसके अलावा इसमें तौलिए में लिपटे आइस पैक की भी मदद ले सकती हैं। नॉर्मल डिलिवरी केयर में पेल्विक फ्लोर एक्सरसाइज को जरूर शामिल करें। इन्हें कब से शुरू किया जा सकता है इस बारे में डॉक्टर से पूछें।
पसीना आना
बच्चे के होने के बाद हॉर्मोनल परिवर्तन से रात में पसीना आ सकता है। ठंडा रहने के लिए अपने बिस्तर से कंबल हटा दें। गर्भावस्था में पसीने की स्थिति से आप वाकिफ होंगी इसलिए पसीना आने से घबराएं नहीं। इसे नॉर्मल बदलाव समझें।